<http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_11_II.html>

**ΙI. H METOXH**

**§ 117**

Η **μετοχή** είναι ρηματικό επίθετο που μετέχει στις ιδιότητες τόσο του επιθέτου όσο και του ρήματος. Η χρήση της στην A.E. είναι ιδιαίτερα συχνή· απαντά στον ενεργητικό, μέσο και παθητικό ενεστώτα, μέλλοντα, αόριστο και παρακείμενο, εκφράζοντας ποικίλες σημασίες.

**N.E.:** Η μετοχή έχει λιγότερους τύπους σε σχέση με την Α.Ε. (απαντά στον ενεργητικό και παθητικό ενεστώτα και στον παθητικό παρακείμενο) και χρησιμοποιείται στον λόγο σε πιο περιορισμένο βαθμό.

**§ 118**

Η ονοματική φύση της μετοχής φαίνεται από το ότι αυτή:

1. **α)** Έχει γένη, πτώσεις και ακολουθεί το κλιτικό σύστημα των ονομάτων:
*ὁ λυόμενος, ἡ λυομένη, τὸ λυόμενον* [Kλίνεται κατά τα τρικατάληκτα ασυναίρετα επίθετα της β΄ κλίσης.]
2. **β)** Eίναι δυνατόν να λειτουργεί ως ουσιαστικό (ουσιαστικοποιημένη μετοχή, βλ. § 122) και να συνδέεται παρατακτικά με ονόματα:
*οἱ ἄρχοντες – οἱ λέγοντες – τὸ μέλλον – τὸ συμφέρον* κτλ.
*Λέγει δ' ὡς ὑβριστής εἰμι καὶ βίαιος****καὶ****λίαν ἀσελγῶς****διακείμενος***.
3. **γ)**Μπορεί να χρησιμοποιηθεί στον λόγο ως υποκείμενο, αντικείμενο, κατηγορούμενο ή ονοματικός προσδιορισμός:
*Ἀδικοῦσιν****οἱ****τὰς σπονδὰς****λύοντες***. [υποκείμενο]
***Τὰ δέοντα****εἶχον οἱ στρατιῶται*. [αντικείμενο]
*Αἱ πόλεις****αἱ δημοκρατούμεναι****τοῖς νόμοις****τοῖς κειμένοις****διοικοῦνται*. [επιθ. προσδ.]

**§ 119**

Η ρηματική φύση της μετοχής φαίνεται από το ότι αυτή:

1. **α)** Έχει φωνή, διάθεση, χρόνους και ακολουθεί τη σύνταξη του ρήματος στο οποίο ανήκει:
*Ὁ δὲ****θέμενος****τὰ ὅπλα ἐγγὺς κήρυκα προσπέμπει αὐτοῖς*. [*τίθεμαί τι*]
*Φαίνεται τὰ φυτὰ ζῆν****οὐ μετέχοντα****αἰσθήσεως*. [*μετέχω τινὸς*]
2. **β)** Έχει υποκείμενο (βλ. § 135):
*Πολλάκις δὲ τοῦ κήρυκος****ἐρωτῶντος****οὐδεὶς ἀνίστατο*.
***Πεισθέντες****δ' ὑμεῖς εἵλεσθ' αὐτῷ Κτησιφῶντα πρεσβευτήν*.
3. **γ)** Σε κάποιες περιπτώσεις συνοδεύεται (εκτός από την τελική μετοχή) από το δυνητικό ***ἄν***. Tότε λέγεται **δυνητική μετοχή** και ισοδυναμεί με δυνητική οριστική ή δυνητική ευκτική, δηλώνοντας το μη πραγματικό ή το δυνατόν στο παρόν και στο μέλλον, αντίστοιχα:
*Σωκράτης ῥᾳδίως****ἂν ἀφεθεὶς****ὑπὸ τῶν δικαστῶν, προείλετο μᾶλλον τοῖς νόμοις ἐμμένων ἀποθανεῖν ἢ*
*παρανομῶν ζῆν*. [***εἰ καὶ ἀφείθη ἂν***]
*Καὶ ὁρῶν τὸ παρατείχισμα τῶν Συρακοσίων ἁπλοῦν ὂν καὶ ῥᾳδίως****ἂν****αὐτὸ****ληφθέν****, ἠπείγετο ἐπιθέσθαι*. [***ὅτι***
***ληφθείη ἂν***]

#### <http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_11_II_C.html>

#### Γ. ΣYNHMMENH KAI AΠOΛYTH METOXH

**§ 136**

H **επιρρηματική μετοχή** διακρίνεται σε:

1. **α)** **Συνημμένη**· το υποκείμενό της έχει και άλλη συντακτική θέση στην πρόταση. Συνημμένες είναι οι τελικές και ενίοτε οι υπόλοιπες επιρρηματικές μετοχές:
Ἔπεμψε ***Θεόπομπον*** εἰς Λακεδαίμονα ***ἀπαγγελοῦντα*** τὰ γεγονότα. [τελική, το A του ρήματος είναι και Y της
μετοχής.]
Ὁ ***Ἀγησίλαος***ἐκείνους μὲν ***καίπερ ὁρῶν*** οὐκ ἐδίωκε. [εναντιωματική, το Y του ρήματος είναι και Y της μετοχής.]
Ἔδοξέ ***μοι*** χρῆναι μάρτυρας ***λαβόντι*** παραγενέσθαι. [χρονική, η δοτ. προσωπική είναι και Y της μετοχής.]
***Τὸν*** δὲ ***Ἄκουφιν*** ταῦτα ***ἀκούσαντα*** ἐπιμειδιᾶσαι λέγεται τῷ λόγῳ. [χρονική, το Υ του απαρεμφάτου είναι και Υ
της μετοχής.]
2. **β)** **Απόλυτη**· το υποκείμενό της είναι λέξη που δεν έχει άλλη συντακτική θέση στην πρόταση, αλλά λειτουργεί αποκλειστικά ως υποκείμενο της μετοχής. Η απόλυτη μετοχή τίθεται σε πτώση γενική (γενική απόλυτη) ή αιτιατική (αιτιατική απόλυτη)[8](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_11_II_C.html%22%20%5Cl%20%22footnote8):
	1. Mε **γενική απόλυτη** εκφέρεται κάθε επιρρηματική μετοχή προσωπικού ρήματος, εκτός της τελικής:
	Κρέοντος ***βασιλεύοντος*** οὐ μικρὰ συμφορὰ κατέσχε Θήβας. [χρονική]
	Ἀποπλεῖ οἴκαδε ***καίπερ*** μέσου χειμῶνος ***ὄντος***. [εναντιωματική]
	Κῦρος δ' οὖν ἀνέβη ἐπὶ τὰ ὄρη οὐδενὸς ***κωλύοντος***. [τροπική]
	Xρημάτων ***δεομένης*** τῆς Σπάρτης πρὸς πόλεμον, ἐπορεύθη ὁ Ἀγησίλαος εἰς Aἴγυπτον. [αιτιολογική]
	***Kολαζόντων*** ὑμῶν τοὺς ἀδικοῦντας ἔσονται οἱ νόμοι καλοὶ καὶ δίκαιοι. [υποθετική]
	**N.E.:** ***Ξημερώνοντας*** τ' Aγιαννιού, λάβαμε τη διαταγή να κινήσουμε πάλι μπροστά. [χρονική]
	2. Mε **αιτιατική απόλυτη** εκφέρεται η μετοχή απρόσωπων ρημάτων ή εκφράσεων[9](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_11_II_C.html%22%20%5Cl%20%22footnote9). H μετοχή αυτή τίθεται σε αιτιατική ουδέτερου γένους ενικού κυρίως αριθμού. H απόλυτη μετοχή σε αιτιατική είναι κυρίως εναντιωματική και σπανιότερα χρονική, αιτιολογική ή υποθετική. Oι πιο συνηθισμένες μετοχές σε αιτιατική απόλυτη είναι οι ακόλουθες:

|  |  |  |
| --- | --- | --- |
| ἄδηλον ὂν | εἰρημένον | πρέπον |
| ἀδύνατον ὂν | ἐξὸν | προσῆκον |
| αἰσχρὸν ὂν | μέλον | προσταχθὲν |
| γεγραμμένον | μεταμέλον | προστεταγμένον |
| δέον / δεῆσον | μετὸν | ῥᾴδιον ὂν |
| δίκαιον ὂν | οἷόν τε ὂν | τυχὸν |
| δόξαν / δόξαντα | παρασχὸν | ὑπάρχον |
| δυνατὸν ὂν | παρὸν | χρεὼν |

* 1. ***Ἐξόν***μοι ἴσον λαμβάνειν οὐκ ἐλάμβανον. [εἰ καὶ ἐξῆν: εναντιωματική με Y: λαμβάνειν]
	Παρεκελεύοντο κραυγῇ οὐκ ὀλίγῃ χρώμενοι, ***ἀδύνατον ὂν*** ἐν νυκτὶ ἄλλῳ τῳ σημῆναι. [ἐπεὶ ἀδύνατον ἦν: αιτιολογική με Y: σημῆναι]
1. **Το υποκείμενο της μετοχής** 
2.
3. Το υποκείμενο μιας μετοχής βρίσκεται στο **ίδιο γένος**, στον **ίδιο αριθμό** και στην **ίδια πτώση** με τη μετοχή.

Από την άποψη του υποκειμένου της, μια επιρρηματική μετοχή μπορεί να είναι συνημμένη ή απόλυτη.

α. **Συνημμένη** χαρακτηρίζεται μια επιρρηματική μετοχή, όταν το υποκείμενό της **έχει και άλλη συντακτική θέση μέσα στην πρόταση**.

**Ἀκούσαντες** ταῦτα οἱ στρατιῶται παρεσκευάσαντο πρὸς μάχην (η φράση οἱ στρατιῶται, που είναι υποκείμενο της μετοχής ἀκούσαντες, είναι και υποκείμενο του ρήματος παρεσκευάσαντο).

β. **Απόλυτη** χαρακτηρίζεται μια επιρρηματική μετοχή, όταν το υποκείμενό της **δεν έχει άλλη συντακτική θέση μέσα στην πρόταση**. Σε μια τέτοια περίπτωση, αν παραλείψουμε τη μετοχή, το υποκείμενό της περιττεύει στην πρόταση:

Ἐστράτευσαν ἐπ' αὐτοὺς οὐδεμιᾶς διαφορᾶς πρότερον **ὑπαρχούσης** (το υποκείμενο διαφορᾶς της μετοχής δεν έχει καμία άλλη συντακτική θέση μέσα στην πρόταση).

**Παρατηρήσεις**

Μόνο η επιρρηματική μετοχή μπορεί να είναι απόλυτη.
Η απόλυτη μετοχή βρίσκεται σε πτώση γενική, εάν ανήκει σε προσωπικό ρήμα, η αιτιατική, εάν ανήκει σε απρόσωπο ρήμα.

**Συγκεντρωτικός πίνακας μετοχών**

|  |  |  |  |
| --- | --- | --- | --- |
| είδος μετοχής | σε χρόνο | μπορεί να συνοδεύεται | μεταφράζεται με |
| **επιθετική**έναρθρη, αλλά και σπανιότερα άναρθρη | σ’ όλους τους χρόνους |   | οριστική του χρόνου στον οποίο βρίσκεται |
| **κατηγορηματική** | σ’ όλους τους χρόνους |   | ότι, πως, που + οριστικήνα + υποτακτική  |
| συντάσσεται με τα ρήματα:**α)** **εἰμί**, **γίγνομαι**, **ὑπάρχω**, **δῆλος** **εἰμί**, **διαβιῶ**, **διατελῶ**, **λανθάνω** κ.ά.**β)**όσα δηλώνουν: **έναρξη, λήξη, καρτερία, ανοχή, κάματο****γ)** όσα δηλώνουν: **αίσθηση, γνώση, μάθηση, μνήμη** και τα αντίθετά τους**δ)** όσα δηλώνουν: **αγγελία, δείξη, έλεγχο****ε)**όσα δηλώνουν: **ψυχικό πάθος****στ)**τα ρήματα: **εὖ/καλῶς/δίκαια/κακῶς ποιῶ, χαρίζομαι, ἀδικῶ, νικῶ, περιγίγνομαι, κρατῶ, ἡττῶμαι, λείπομαι** κ.τ.ό. |
| **επιρρηματική** |   |   |   |
| χρονική | σ’ όλους (εκτός του μέλλοντα),κυρίως σε αόριστο | από χρονικά επιρ.: ἅμα, ἐνταῦθα, ἔπειτα, εὐθύς, ἤδη, μεταξύ κ.ά. | αφού, όταν, ενώ άμα κ.τ.λ. |
| αιτιολογική | σ’ όλους τους χρόνους(σπανιότερα σε μέλλοντα) | διὰ τοῦτο, διὰ ταῦτα, ἐκ τούτου, οὕτως | γιατί, διότι, επειδή + οριστική |
| τελική | μέλλοντα (συνήθως με ρήματαπου δηλώνουν κίνηση) | από το ὡς, και τότε δηλώνει υποκειμενικό σκοπό | για να |
| υποθετική | σ’ όλους τους χρόνους(εκτός του μέλλοντα) |   | αν, εάν, σε περίπτωση που |
| εναντιωματική | σ’ όλους τους χρόνους(εκτός του μέλλοντα) | καίπερ, καίτοι, πάνυ, καὶ ταῦτα | αν και, μολονότι, ενώ, παρόλο που |
| παραχωρητική | σ’ όλους τους χρόνους(εκτός του μέλλοντα) | μηδέ, ουδέ | κι αν ακόμη, ακόμη κι αν +ορ.και να + υποτ. |
| τροπική | σε χρόνο ενεστώτα |   | με τροπικό επίρρημα ή εμπρ. πρσδ.με ρήμα +καιενώ, καθώς + οριστικήμε το να + υποτακτική |

## Ποιες από τις επιρρηματικές μετοχές των παρακάτω φράσεων είναι συνημμένες και ποιες απόλυτες;

Διάλεξε τη σωστή απάντηση από τις προτεινόμενες

 **1 / 6** =>

1. Ἧκε (= είχε έρθει) **φέρων** χρήματα πολλά.
	1. ?    συνημμένη
	2. ?    απόλυτη
2. Ἧκε (= είχε έρθει) **φέρων** χρήματα πολλά.
	1. Σωστό   συνημμένη
	2. ?    απόλυτη

**Κελεύοντος** τοῦ κήρυκος ἐσιώπησαν.

1. ?    συνημμένη
2. ?    απόλυτη

**Κελεύοντος** τοῦ κήρυκος ἐσιώπησαν.

1. ?    συνημμένη
2. Σωστό   απόλυτη

Οἱ στρατιῶται ἀνεχώρησαν οὐδέν **ἀδικήσοντες**.

1. ?    συνημμένη
2. ?    απόλυτη

Οἱ στρατιῶται ἀνεχώρησαν οὐδέν **ἀδικήσοντες**.

1. Σωστό   συνημμένη
2. ?    απόλυτη

**Λελυμένων** τῶν σπονδῶν (= επειδή παραβιάστηκε η συμφωνία ανακωχής) οἱ Ἀθηναῖοι παρεσκευάζοντο ὡς πολεμήσοντες.

1. ?    συνημμένη
2. ?    απόλυτη

**Λελυμένων** τῶν σπονδῶν (= επειδή παραβιάστηκε η συμφωνία ανακωχής) οἱ Ἀθηναῖοι παρεσκευάζοντο ὡς πολεμήσοντες.

1. ?    συνημμένη
2. Σωστό   απόλυτη

Λελυμένων τῶν σπονδῶν (= επειδή παραβιάστηκε η συμφωνία ανακωχής) οἱ Ἀθηναῖοι παρεσκευάζοντο ὡς **πολεμήσοντες**.

1. ?    συνημμένη
2. ?    απόλυτη

Λελυμένων τῶν σπονδῶν (= επειδή παραβιάστηκε η συμφωνία ανακωχής) οἱ Ἀθηναῖοι παρεσκευάζοντο ὡς **πολεμήσοντες**.

1. Σωστό   συνημμένη
2. ?    απόλυτη